# Klassisirvijad

Objektorienteeritud programmeerimiskeeles projektiga töötades ei ole rõhk mitte lähtekoodifailidel ja nende nimedel, vaid klassidel ja nende suhetel. Abistamaks sind liikumisel defineeritud klasside ja sümbolite ruumis pakub &tdevelop; mitmeid klassisirvijaid, mis näitavad erineval moel klassistruktuuri.

## Klassivaade

See vaade asub peaakna vasakus servas ja sisaldab sinu projekti kõigi klasside, muutujate ja funktsioonide nimekirja. Seda näidatakse puukujulisena. Kui avad klõpsuga mõne klassisõlme, näed kõigi selle meetodite ja atribuutide nimekirja.

### Klassivaate pilt

Klassivaade võib olla kahesugune. Vaikimisi rühmitatakse kõik sümbolid klassideks, struktuurideks, funktsioonideks, muutujateks ja nimeruumideks. Vaate kontekstimenüüs saadki valida kirje Grupeeri nimeruumide järgi. Sel juhul näidatakse nimeruumide hierarhiat ning sümbolid rühmitatakse nimeruumidesse, kus nad on defineeritud. See on kasulik projektide korral, kus kasutatakse ohtralt (pesastatud) nimeruume, kuid mõistagi ei ole sel eriti mõtet nimeruumideta projektide korral.

Muuta saab ka seda, kuidas näidatakse klassinimesid. Tavaliselt näidatakse klassinimesid ilma nimeruumita, kus nad on defineeritud. Nii on esmapilgul raske eristada erinevate nimeruumide ühenimelisi klasse. Kui jätad hiire hetkeks kirje kohle seisma, näidatakse täielikku nime kohtspikrina. Kontekstimenüüst saad aga valida ka kirje Täielikult identifitseeritud skoobid.

Klassivaates klassi või meetodi nimel klõpsates saad liikuda selle definitsioonile. Samuti võid hüpata meetodi deklaratsioonile, valides kontekstimenüüst käsu Ava deklaratsioon. Kontekstimenüüst leiab veel käsud Lisa meetod... ja Lisa atribuut.... Need avavad dialoogid, kus saad genereerida uue meetodi ja muutuja deklaratsiooni vastavas klassis koos tühja teostusega.

## Klassitööriistad

Klassitööriista saab avada hiire parema nupu klõpsuga klassivaates ning käsku Klassitööriist... valides.

## Klassihierarhia

(... veel kirjutamata ...)